Newsgroup: italia.trieste.discussioni
Titolo: Ma dove andaremo a finir?

Mularia, scuseme el sfogo, ma co legio certe robe...no so...me taca a girar
le bale come un ventilator e se no me sfogo qua...
Premeto che el mio no xe un discorso politico perchè go sai più stima de
quei de cui parlerò mal che de quei altri...Xe che per mi conta i principii,
no i colori e i musi...xe de quando che son muleto che i disi che son
incoerente ma mi no rivo a far a meno de pensar cola mia zuca...
Cosa xe nato? Xe nato che legio stamatina sul giornal le dichiarazioni de
Fini che disi che bisogna abolir l'art. 18 del statuto dei lavoratori,
articolo che disi che la magistratura pol obligar el dator de lavor che ga
licenzià dipendenti senza giusta causa a riasumerli. Za incaza come un sion,
ciapo "La Republica" e legio quel criminale de D'amato che disi:
"Cerchiamo di fare chiarezza. Il problema non è l'art. 18 in sé quanto l'uso
distorto che ne fa la magistratura del lavoro, soprattutto in alcune zone
del paese. Al Nord, per esempio, dove l'occupazione c'è, un lavoratore
licenziato (e ribadisco che non stiamo parlando di licenziamenti per motivi
discriminatori, razziali od altro) tratta con la sua azienda il risarcimento
che gli spetta e si trova un altro posto. Al Sud, invece, si invoca subito
la clausola sociale e si reintegra automaticamente il lavoratore anche se,
magari, è stato licenziato perché è un camorrista. Insomma, Confindustria
dice "no" ai licenziamenti discriminatori, ma "no" anche al reintegro del
posto di lavoro che un uso politico e distorto ha trasformato in un elemento
di ingiustizia ed inciviltà legale".
Chi ghe spiega a sta grandissima testa de gran cazzo che mia sorela,
laureata con 110 e lode ghe ga meso tre ani e mezo per trovar un lavor e la
ga dovù trasferirse per lavorar? Al Nord, miga in Culabria!
E po, mi digo, se i magistrati fa un uso capelà de una lege, ciapitela coi
magistrati e no co i poveri cristi che se sveia ale 5 de matina per andar in
fabrica!
Non so no so...disemo voi cosa che pensè che mi me xe vignù un futer...ma un
futer!!
--
Birra (ai Gippioli) & Salciccia (per me)
Pusherpa
su Kawasaki z 750 '79
Orgogliosamente membro antenato  c.r.p. del Gippiola Fan Club # 67
L.A.C. Lega per l'Abolizione del Calcio Membro # 019
"keyboard not found. think F1 to resume"
leditadaln...@libero.it
 (togli 'le dita dal naso' per rispondere)

  futer!!
No cusì tanto come ti ma me fa incazar un poco anche a mi ...
ciau
Lore

te gha ragion de vender ...
Prima de fracar "spedisi" anche mi me iero fati vignir i dubi se iera OT o
IT: go conlcuso che iera IT e te spiego perchè.
Trieste se trova geograficamente nel nordest ma economicamente no se parla
gnanca, mi digo che semo al livelo dela basilicata...:-/
Speso sento che chi che no conosi la situazion confondi e pensa che anche ai
triestini ghe bati ben come ai trevisani.
A Trieste insoma el problema del'ocupazion xe caligo ma sai caligo; no credo
che in tutto el nord italia esisti situazioni cusì gravi come la nostra. El
problema del'ocupazion a Trieste, secondo la mia supermodesta opinion,
diventerà a breve una vera a prorpia 'piaga sociale' perchè savemo tuti ben
cos' che nasi co un no ga lavor, la degradazion sociale che ne deriva, el
contracolpo psicologico, le famiglie se disfa co no xe bori...insoma...un
remitur. Mi no volesi sembrar esagerato ma el mondo del lavoro de ogi,
cinico e crudele, fa più morti de l'AIDS, del petes e dele scioche coi auti
mesi asieme. E Trieste xe za bastanza nela merda de cocal da sto punto de
vista. Un provedimento come questo, a Trieste, faria dani più che a Treviso
o a Milano e per questo mi voleria tanto che nasi qua un dibatito su questo,
perchè secondo mi, semo ala viglia de una tragedia...una grande tragedia...


  perchè secondo mi, semo ala viglia de una tragedia...una grande tragedia...
Diria che la proposta xe bona ... Spetemo a veder chi che partecipa al 
dibattito, mone e trolli esclusi ...
ciau
Lore

dibattito, mone e trolli esclusi ...
Spetemo...e speremo ben!


  Spetemo...e speremo ben!
E mettemo in rubrica i indirizzi dei vari abuse :)))
ciau
Lore

che in tutto el nord italia esisti situazioni cusě gravi come la nostra. 
vero.. molto vero... qua par de esser a roma.. tra dipendenti
comunali, provinciali, regionali, de banche, de assicurazioni,
pensionati ecc. ecc.  xe ben pochi quei che resta e che pol formar
quel che se disi "tessuto economico". Se dopo tegnimo conto anche che
la nostra provincia xe un budel tra la slovenia e el mar.... se pol
capir. Comunque... tutti queste persone a "reddito fisso" ga
condizionado el modo de pensar delle ultime generazioni.
quante volte infatti se ga sentido:
"picio mio... ma cossa??? a 800.000 lire al mese te andara' a lavorar?
ma lassa star, te demo piutosto mi e papa', tanto prima o dopo un
lavoreto in comun te troveremo!!"
Con queste premesse me par che xe sai dificile che trieste diventi
come treviso...
sul fato che ai triestini ghe bati ben.... diria che no xe tuto
falso... in percentuale xe meno gente che sta mal rispetto alle altre
citta' del nord (proprio per tutti quei dipendenti e pensionati che se
garantisi un reddito). 
Solo una riflession butada la'...(no xe polemica... ve prego de
creder) ma ve immagine' cossa saria diventada trieste se la Lega
gavessi rivado a crear lo stato del nord? cazzo con tutti quei
dipendenti publici licenziadi e senza entroterra fossimo diventadi
veramente terzo mondo...
bon e finiso qua.
ciao.
-- 
  _     _       _       
 | |   (_)_   _(_) ___  
 | |   | \ \ / / |/ _ \   Livio - Trieste
 | |___| |\ V /| | (_) |  ICQ 26619790
 |_____|_| \_/ |_|\___/   
lg...@iol.it

Ciaio Pusherba
Te ga propio ragion no xe lavor e questo comporta gravi problemi, per questo in
un mio precedente intervento disevo che i sindaci dovesi più ocuparse de questo
problema qua ,inveze de romperese le togne con robe superficiali, tipo monumenti
ect ect..Speremo ben per el futuro!!
Mi co go ciapa el posto fiso de lavor me sembrava de gaver ciapa un 13!!! ma
tanti altri giovani no xe cusi fortunai!! Speremo ben!!!!
Ciau Eric
Pusherpa ha scritto:


 come treviso...
ma gnanche come udine se xe x quel............
semo sai distanti come mentalità.....
come disi Livio qua l'obietivo numero uno xe piazarse in qualche banca,
asicurazion o in comun....
de costruir qualcosa no se ne parla nemeno...
una volta forse xchè iero mona la gavevo coi furlani, per le solite putanade
che de fioi
te se inzingani un co l'altro, dopo go lavorà per un periodo (3 anni) a
udine e go visto che no i xe cussì cimberle.... anzi + conosevo udinesi e +
vedevo che tuti i ga la sua ditta, la sua viletta, el mercedes, la casa a
lignan..... allora go: ma come xe?? ...... lori che i xe mona i ga tuta sta
roba e noi che semo furbi i ne sera tuti i posti de lavor...... mah!!!
purtropo xe cusì ...... no gavemo voia de far un caz.......
volemo el lavor fora del porton de casa dale 8 ale 2, chi che lavora fin le
4 cazi sui, el podeva cercarse un lavor meo, e de scassarse sprizeti per le
barachete de barcola o de muja..... questo xe el triestin....
magari va ben cussì, se vivi una volta sola vivemola ben, come disi el moto
triestin,
però finimola de pianzerse adosso...
DDT

DDT
 
... e chi pol darte torto?


però finimola de pianzerse adosso...
Tuto quel che te disi xe vero e sacrosanto. Anzi, complimenti perchè xe el
meo post che te go leto far de quando che son qua.
El problema però xe un altro, xe nel atribuzione de valori a ste diverse
filosofie de vita.
Mi, onestamente, me interesa poco aver la dita, la marcedes, la vila a
Cerneglons, el quartier a Lignan...no xe per questo che vivo mi. Mi vivo per
aver una famiglia, per aver tempo de dedicarghe, per portar el can a spaso a
Basoviza (che no se sa mai che incontro quel coion de Degni che la gaveva
fisa con basovica, cusì ghe digo a Tom de rosigarghe i riboti...:-) ), per
legerme i miei libri, per sonarme la mia chitara e anche, perchè no, per
pasar i dopopranzi in bareto a far babezi. Solo che in sto mondo per quei
come mi no xe posto perchè se no te son competitivo no te son nisun...


 ha scritto nel messaggio
news:a6v7n9...@127.0.0.1...

Digo la mia...reduce da do giorni a Milan e un'ora e meza de machina per
andar da l'albergo a dove che dovevo lavorar..(a proposito crepero solo
perchè go bevù solo....e chi vol intener intenda - i altri in rulott).
Mi son bastanza otimista sule posibilità de Trieste e no credo che esisti
solo due modi posibili de aver una cità che lavori: la cità del comunal e la
cità tipo Milan. No credo nienche che a Trieste tuti ghe piasi solo el posto
strasicuro (anche se ormai strasicuro no xe niente) e lavorar meno posibile.
Anzi mi penso che a Trieste xe l'ambiente giusto per lavorar anche ala
Milanese (no impanadi ma nel senso de no far 8-14) e po de viversela magari
ciapando la sei andando a Barcola o, in dieci munuti andar al Pedocin o
farse el giro in Carso.
M gò un oservatorio ristreto (le aziende de informatica) ma in questo vedo
che in cinque ani Trieste xe cresuda in maniera enorme....par strano ma xe
dificile trovar gente per certi lavori. Ciaro che xe uin problema anche dela
scola che no preparar la gente per quel che servi. Quel che no go mai capì
mai (anzi go capì ma me par sai mona) xe che de quando son picio sento
lamentele che per far la comesa te devi saver sloven o croato e no xe una
scola che come lingua permeti de impararlo.
Mi credo che a Trieste ghe sia sai spazio per aziende ciamemole
teconologiche perchè le ocupa poco posto (che no gavemo) e le rendi
bastanza...questo no vol dir che doveremo eser tuti informatici, coimun,
scole, asili, negozi sarà sempre anzi...xe diventa più ricca la zità ghe
sarà bisogno de più gente anche per sti servizi. No credo che gaveremo mai
fabriche grosse ma no gavemo el teritorio per farle.
Po' ga ragion (CCLP - cusì come la penso) su tuto l'EST...noi semo proprio
tacai e ocorerà che sfrutemo l'ocasion, sperando che no semo cusì mona de
perder l'ocasion perchè magari qualche contrato sarà scrito anche in Sloven.
Fulvio

Digo la mia...
Oilà! Te son Tornà!



E sia...al amsimo stago via due giorni e pò ogi go la mia atività de barman.
A proposito, domani xe l'inaugurazion e xe vin e coto caldo agratis.
Chi vol xe invità.
Fulvio

e xe vin e coto caldo agratis.
A che ora? :-)


 A che ora? :-)
Dale 5 in avanti.... ad una velocitą de consumo de 4 chili de persuto a
l'ora diria che fino ale 7 e meze se pol pensar de no magnar solo l'oso (nel
caso porta el can).
Fulvio

caso porta el can).
Si...e dopo te toca ristruturar de novo el local...el picio tom ga solo 55
kg...una creatura stelina lui...


 son come quel dela barzeleta dei tre ingegneri...:-))))
Ciò, ingegner te ghe dirà a qualchidun altro, se comincemo co le ofese!!!
:-)
Fulvio

:-)
Ma te la sa almeno?


 fisa con basovica, cusì ghe digo a Tom de rosigarghe i riboti...:-) ),
se te lo beki dighe a Tom de tignirlo ben che intanto ti te me vien a ciamar
a mi...
che lo metemo a sugar..... :-))
DDT


Quel dei ingegneri in auto?
Fulvio

Quel dei ingegneri in auto?
Si si quela...cmq ghe ne xe un futio sul tema...



E alora giusto una...
Tre ingegneri xe trova e un comincia a contar: "te sa che ieri iero a
beverme un bicer e una bela bionda me schiza de ocio. Pensavo che la gavesi
un tic e inveze la se ga da una pasada sui labri co la lingua come la gavesi
pena magna un Krapfen".
"Conta conta...te ga ciacolà qualcosa".
"Altro che ciacolà, fazendola curta la xe vinuda a casa mia e nenache me
giro che la iera nuda a gambe larghe sula scrivania che la se pozava sul
novo computer"
"Ulo, conta conta, che marca te ga comprà el novo computer?"
Fulvio